cyanic-selkie/wikianc huggingface dataset:
טושיהירו טקדה
קריירה
טקדה היה לחלק מהמשלחת היפנית גם למשחקי אולימפיאדת הנכים בייג'ינג (2008). הוא זכה בשתי מדליות כסף, האחת במרוץ ל-800 מטרים עם תוצאה של 1:53.67 דקות והשנייה במירוץ ל-400 מטרים עם תוצאה של 1:00.32 דקות, שני רק לבן ארצו טומויה איטו שקבע שיא פאראלימפי של 57.25 שניות. הוא זכה בתחרויות גם במדליית ארד אחת, כשסיים את מרוץ המרתון בתוצאה של 1:40.20 שעות, אחרי היפני הירוקזו אויונבארו שזכה במדליית הכסף עם 1:40.10 שעות ותומאס גיירספיצ'לר האוסטרלי שקבע שיא עולם של 1:40.07 שעות.
פסק דין בהליך מקוצר
במשפט, פסק-דין בהליך מקוצר (באנגלית: Summary judgment; אין לבלבל עם סדר דין מקוצר) הוא הכרעה היוצאת מתחת ידו של בית משפט, לטובת בעל דין, על יסוד ראיות וכתבי טענות שהוגשו, ומבלי שהתקיים בתיק משפט מלא. הכרעה שכזו תינתן לבקשת בעל דין, שעה שהשתכנע בית המשפט כי עולה עצמת הראיות שהביאו הצדדים כדי ייתור הצורך בקיום שלב של הוכחות – באשר תוצאת ההליך היא מובנת מאליה. פסק דין בהליך מקוצר יכול שיינתן הן ביחס לכלל הפלוגתאות העולות מן התיק והן ביחס לפלוגתאות ספציפיות.
דמיון לדין הישראלי
יתר על כן, בפסיקת בית המשפט העליון ב-רע"א 3312/04 אשורנס גנרל דה פרנס נ' הכונס הרשמי בתפקידו כמפרק בנק הצפון אמריקה בע"מ (להלן: "עניין אשורנס גנרל דה פרנס") נקבע כי לא יוכל נתבע בהליך אזרחי להעלות טענה מקבילה לטענה המוכרת במשפט הפלילי כטענת "אין להשיב לאשמה" (טענה שיכול נאשם במשפט פלילי להעלות לאחר הבאת ראיות התביעה, ומהותה היא שגם לו היו כל ראיות התביעה מהימנות, עדיין לא היה בהן כדי להוכיח את יסודות העבירה. קבלת הטענה, בהחלטת ביניים, תביא לזיכויו של הנאשם מאותם אישומים שלגביהם הועלתה) – אלא אם ויתר על הבאת ראיות מטעמו. הווה אומר, אם הסכים הנתבע לוותר על זכותו להביא ראיות, יוכל הוא לכאורה לטעון כי ראיות התביעה אינן מבססות את עילת התביעה, ואם תתקבל הטענה – תידחה התביעה. בהעלותו טענה זו, סותם אמנם הנתבע את הגולל על שלב ההוכחות במשפט, אך בד בבד נוטל הוא על עצמו סיכון משמעותי, שכן במקרה של דחיית הטענה – יינתן פסק הדין על יסוד ראיות התובע. יוער כי פסק הדין בעניין אשורנס גנרל דה פרנס ניתן בדן יחיד (השופט (כתוארו אז) א' גרוניס) ולפיכך לא ניתן לראות בו הלכה מחייבת (ככל שלא ניתנה פסיקה מאוחרת, בהרכב, המכריעה בסוגיה).
נאור כרמי
ביוגרפיה
בשנת 2018, הוענק לו פרס שר החינוך לתרבות יהודית בתחום מוזיקה, מאת שר החינוך נפתלי בנט.
מקסים כהן
בספורט
שני בניו של כהן, עמיהוד ודניאל כהן, שנהרג בחילופי אש בגיזרה הסורית ב-2 באפריל 1970, היו חברי נבחרת ישראל בירי צלחות חרס. לאחר נפילתו של בנו, מקסים כהן הקים וניהל את המטווח "מועדון החוגלה" בקיסריה.
תיאודור אוברלנדר
ביוגרפיה
לאחר פתיחת מבצע ברברוסה פעל אוברלנדר כיועץ ליחידה שניהלה את לבוב והייתה אחראית לפוגרומים בלבוב. שאלת חלקו בפוגרומים אלו ליוותה את פעילותו הפוליטית.
אורליאן צ'ואמני
קריירת מועדונים
צ'ואמני גדל במחלקת הנוער של ז'ירונדן דה בורדו. ב-26 ביולי 2018 ערך צ'ואמני את הופעת הבכורה שלו בקבוצה הבוגרת של המועדון, בניצחון 0–1 על ונטספילס במסגרת מוקדמות הליגה האירופית לעונת עונת 2018/2019. ב-9 באוגוסט כבש צ'ואמני את שער הבכורה שלו במועדון, בניצחון 1–3 על מריופול במסגרת הליגה האירופית. בסך הכל ערך צ'ואמני 25 הופעות ליגה במדי המועדון.
ב-29 בינואר 2020 חתם צ'ואמני על חוזה לארבע וחצי עונות במונקו מליגת העל הצרפתית. ב-23 בינואר 2021 הבקיע את שער הליגה הראשון שלו במדי המועדון, בניצחון 1–3 על אולימפיק מרסיי.
גדולה מהחיים (סרט, 2000)
תגובות וביקורות
הסרט קיבל ביקורות חריפות מאוד מצד המבקרים, ובאתר האינטרנט Rotten Tomatoes יש לו דירוג של 25% המבוסס על 61 ביקורות.
עונת 2022/2023 בלה ליגה
קבוצות
20 מועדונים התמודדו בליגה, 17 הקבוצות שסיימו ב־17 המקומות הראשונים בעונת, ו־3 קבוצות שהעפילו מהליגה השנייה.
נסלי
פרנצ'סקו טרדוצ'י (באיטלקית: Francis Tarducci; נולד ב-29 בדצמבר 1980), ידוע בשם הבמה נסלי (Nesli), הוא ראפר, זמר ומפיק מוזיקלי איטלקי.
עונת 1989/1990 בגביע אירופה לאלופות בכדורגל
ראו גם
גמר גביע אירופה לאלופות 1990.
המינהל הראשי ללוחמה בשחיתות ובפשע המאורגן (בלארוס)
היסטוריה
במחצית השנייה של 2020, קצין GUBOPiK סטניסלב לופונוסוב צידד באופוזיציה, העביר כמות גדולה של מידע פנימי לתנועה לבחירות חופשיות ועזב את בלארוס. במאי 2021, GUBOPiK אישרה רשמית כי אנשיה היו מעורבים במעצרו של הבלוגר רומן פרוטסביץ' לאחר נחיתה כפויה של טיסת 4978 של Ryanair במינסק בעקבות איום מזויף על פצצה במטוס.
פארק פורסיית'
תולדותיו
בעקבות תרומה נוספת של מושל ג'ורג'יה, ג'ון פורסיית', שטח הפארק הגיע ל-120 דונם. משום כך בעקבות הרחבתו בשנת 1851 קיבל הפארק את שמו של פורסיית'.
גאורג פרידריך, נסיך פרוסיה
גאורג פרידריך, נסיך פרוסיה (גרמנית: Georg Friedrich, Prinz von Preussen; נולד ב-10 ביוני 1976), הוא יורש העצר של בית המלוכה הוהנצולרן, השושלת אשר שלטה בממלכת פרוסיה ובקיסרות הגרמנית.
ביוגרפיה
לאחר מות סבו לואי פרדיננד, נסיך פרוסיה בשנת 1994, מונה גאורג פרידריך לראש בית הוהנצולרן. אולם, דודיו פרידריך וילהלם, נסיך פרוסיה ומיכאל, נסיך פרוסיה עתרו נגד המינוי לבית המשפט בגרמניה, בטענה שהדחתם מראשות הבית, משום שנשאו נשים פשוטות עם, אינה שוויונית, מפלה ואינה חוקתית. בית המשפט המחוזי בשטוטגרט קיבל את טענותיהם, אולם בשנת 2005 פסק בית המשפט האזורי הגבוה, לטובת גאורג פרידריך, והוא אף היורש של נכסי המשפחה.
התאחדות כדורסל המכללות (רוסיה)
היכל התהילה של ASB
ב-15 במאי 2017, בערב הגאלה שהוקדש לציון עשור ל-ASB, הוכרזו שמות המועמדים והמנצחים - אישים מצטיינים שזכורים על הישגי הספורט והשתתפות פעילה בטיפוח הענף, שהפכו לגיבורים הראשונים של היכל התהילה של ASB.
Saudade, saudade
Saudade, saudade (מסוגנן כ-saudade, saudade; בעברית: געגועים, געגועים) הוא סינגל שהוקלט על ידי הזמרת הפורטוגזית מארו. את השיר הוציאה לאור ב-21 בינואר 2022 חברת התקליטים יוניברסל מיוזיק גרופ. השיר ייצג את פורטוגל באירוויזיון 2022 שהתקיים בטורינו שבאיטליה, לאחר שזכה בקדם-אירוויזיון של פורטוגל, Festival da Canção 2022.
בריאן ק. ווהן
המגזין Wired מתאר את עבודות הקומיקס של ווהן כ"סיפורים משונים ומוערכים שלא מתחנפים ועדיין דופקים מקצבים". עבודות הקומיקס המקוריות שבבעלותו מאופיינות אף הן ב"קשתות סיפורים מוקפדות, ארוכות שנים, וסופיות", על הערות אלו הגיב ווהן,"זה לספר סיפורים, עם התחלה, אמצע וסוף. משהו כמו ספיידרמן, ספר שלעולם אין לו מערכה שלישית, זה מרגיש מטורף." בשנת 2007, אריק מלינובסקי, גם הוא מ- Wired, כינה את ווהן "איש חזון בעולם הקומיקס הגדול ביותר בחמש השנים האחרונות", והשווה אותו לפרנק מילר, אלן מור, פול פופ וסטיב ניילס, ושיבח את הצטרפותו לסדרת הטלוויזיה "אבודים" כמה שגאל את העונה השלישית של אותה סדרה.
ביוגרפיה
ווהן ואשתו גרים בלוס אנג'לס ויש להם שני ילדים. יש להם גם כלב תחש בשם "המבורגר" המוזכר תדירות כעוזרו של ווהן בבחירת מכתבים עבור טור המכתבים ב-"Saga", ואף מופיע באיור של ווהן וסטייפלס שנכלל בכתבה של מגזין טיים מ-2013 על "Saga".
קריירה
ווהן היה תסריטאי, עורך הסיפור ומפיק בפועל בעונות 3 עד 5 בסדרת הטלוויזיה ABC "אבודים", עבודה לה זכה על בסיס עבודתו ב-Y: האיש האחרון, שהמפיק ושותף-יוצר של הסדרה דיימון לינדלוף היה מעריץ נלהב שלה. לינדלוף הראה את הספר ל-Showrunner והמפיק הבכיר של הסדרה קרלטון קיוז. לינדלוף מספר, "ואמרתי לו, 'אנחנו צריכים בחור כזה בתוכנית, אבל אני לא חושב שהוא יעשה את זה אי פעם. אני לא חושב שהוא אפילו עובד בלוס אנג'לס' והדבר הבא שקרה, הוא כבר היה בתוכנית." הוא החל את תפקידו בסדרה כעורך סיפור עם הפרק "האיש מטלהאסי", שהוקרן לראשונה במרץ 2007. ווהן המשיך כעורך סיפור בכמה פרקים עד שהחל לכתוב פרקים בעצמו, החל בפרק "Catch-22", אותו כתב ווהן יחד עם ג'ף פינקר, והוקרן בבכורה באפריל באותה שנה. פרק זה זכה לשבחים על ידי כתב Wired אריק מלינובסקי, אשר הצהיר כי התימות שווהן הביא ל"אבודים" מעבודת הקומיקס שלו, היו הדבר שגאל את העונה השלישית של הסדרה.
גדולה מהחיים (סדרת טלוויזיה צרפתית)
בספטמבר 2010 הסדרה שודרה בערוץ Gulli הצרפתי. בישראל, הסדרה שודרה בערוץ הילדים ובערוץ לוגי.
אבי דותן
ביוגרפיה
בשנת 2018 פורסם תחקיר בתוכנית "עובדה" ובו צוין כי ניצב דותן היה מהחשודים המרכזיים של ועדת גידרון אשר חקרה מי הדליף לשר דרעי במהלך חקירתו בשנים '93-90' פרטים אודות האזנות הסתר שבוצעו לו. עוד פורסם כי ניצב דותן בחר לשמור על זכות השתיקה בחקירה זו.
בניין (מתמטיקה)
במתמטיקה, בניין הוא מבנה גאומטרי-קומבינטורי (קומפלקס סימפליציאלי) בעל תכונות סימטריה יוצאות דופן, המכלילות תכונות של מישורים פרויקטיביים סופיים ומרחבים סימטריים של חבורות לי.
בניינים ספיריים
כל בניין ספירי הוא מכפלה של "בניינים אי-פריקים". טיץ הצליח למיין את הבניינים הספיריים האי-פריקים (מדרגה 3 ומעלה), והראה שלכל בניין ספירי (אי-פריק, מדרגה 3 ומעלה) יש טיפוס מוגדר היטב מן הרשימה, כאשר האינדקס מציין תמיד את הדרגה של הבניין. מטיפוס \ A_n יש בניין אחד לכל חוג עם חילוק, שנתאר במפורט בהמשך. מהטיפוסים \ D_n (כאשר \ n \geq 4) ו-\ E_n (n = 6,7,8) יש בניין אחד לכל שדה. המקרה \ D_4 מסובך יותר בשל תופעת השילוש (triality). גם הטיפוסים \ B_n = C_n ו-\ F_4 מעט יותר מסובכים. נוסף לאלה יש גם דירות (בלי בניינים) מהטיפוסים \ H_3, H_4.
ג'וליאן סנדס
קריירת משחק
ב-1998 הופיע בתפקיד אריק (הפנטום) בסרט האימה "פנטום האופרה". ב-2003 כיכב לצדו של ג'קי צ'אן בסרט הפעולה הקומי "הקמע".
תיירות בקוריאה הצפונית
בהתאם להוראות המשטר, תיירים המבקשים לבקר בקוריאה הצפונית נדרשים לעשות זאת במסגרת טיול מאורגן, דרך לשכת תיירות רשמית, ובליווי מלווה רשמי צפון-קוריאני. נכון לשנת 2018, לא קיימת אפשרות לתיירים מערביים לבקר בקוריאה הצפונית באופן עצמאי.
בדומה למרבית מדינות העולם, החל משנת 2016 גם תיירים המחזיקים בדרכון ישראלי רשאים להיכנס לקוריאה הצפונית לצורך ביקור, בכפוף לקבלת ויזת כניסה דרך חברת ״תרבותו״, אשר קיבלה זיכיון בלעדי בישראל להנפקת ויזות תייר רשמיות לקוריאה הצפונית. בקשה לוויזה יש להגיש מספר חודשים מראש, כאשר הוויזות עצמן מונפקות על ידי שגרירות קוריאה הצפונית בסין העממית (לא ניתן לפנות בבקשה לוויזה באופן עצמאי).
תיירות מסין
בין השנים 2010–2011, מספר התיירים הסינים שהגיעו לביקור בקוריאה הצפונית נחתך בכ-70%. לפי סוכנות נסיעות סינית, הגורם לכך היה הגבלות צפון-קוריאניות על מכסת התיירים שרשאים להיכנס למדינה, כמו גם חוסר עניין גובר מצד אזרחים סינים בטיול שכזה.
ויזה לקוריאה הצפונית
סוכני נסיעות המחזיקים בהיתר מיוחד מטעם השלטון הצפון-קוריאני עשויים לסייע למבקרים פוטנציאליים בפישוט התהליך הביורוקרטי הנדרש לשם ביקור במדינה. ויזת תייר לקוריאה הצפונית מגולמת בדרך כלל בצורה של היתר כניסה בצבע כחול (בתמונה משמאל), אשר מחליף את השימוש בדרכון, ומוצג ונחתם במעמד הכניסה למדינה. התייר נדרש למסור מסמך זה עם יציאתו מהמדינה. המבקרים במדינה אינם מורשים לקיים ביקור עצמאי במדינה ללא ליווי צמוד מצד מדריכים צפון-קוריאנים.
לפני שנת 2010, הכניסה לקוריאה הצפונית נאסרה על תיירים בעלי דרכון אמריקאי, למעט במקרים חריגים ובתיאום זמן רב מראש.
עד לחודש פברואר 2017, התיירים היחידים שהורשו לבקר בקוריאה הצפונית ללא צורך בקבלת ויזה מראש היו אזרחי סינגפור ומלזיה. החל מפברואר 2017, היחידים שיכולים לעשות כן הם אזרחי סינגפור, לאחר שההיתר הכללי בוטל עבור אזרחי מלזיה (זאת לאחר פרשה במסגרת נרצח מתנגד המשטר ודודו של קים ג'ונג-און, קים ג'ונג-נאם.
טלאים (מלאכת יד)
שימושים
כדי לייצב את המילוי בין החלק העליון של העבודה לחלק התחתון תופרים את שלושת החלקים במכונת תפירה, או לחלופין בתפירה הנעשית ביד. לאחר חיבור שלושת החלקים תופרים תפר עליון כדי להדגיש את הצורות הגאומטריות של היצירה ב"תפר רץ" שמשמש גם כתפר קישוט.
הטלאה כחלק מהמאבק לאיכות הסביבה
בשלהי המאה ה-20 גברה המודעות לאיכות הסביבה והובן שהאופנה המהירה גורמת לזיהום סביבה. שימוש בכל פיסת בד ליצור משהו שימושי או אמנותי נהיה חלק מהמאבק נגד זיהום הסביבה. תיקוני בגדים בצורות שונות כולל הטלאתם בצורה נאה, כבר לא נראית כסימן לעוני ומעמד חברתי נמוך, אלא כאכפתיות סביבתית. יותר ויותר אנשים משביחים את בגדיהם כדי שיוכלו ללבשם זמן רב יותר.
חברת הלומדים
רקע היסטורי
החברה החרדית ראתה בחיוב תהליך זה בעידודם של מנהיגיה, וחינכה את הדור הצעיר שלה לאידאולוגיה חדשה זו של לימוד תורה כקריירה. בעיני החברה החרדית לימוד התורה האינטנסיבי הוא תנאי הכרחי להמשך קיומו של העם היהודי לאחר חורבנה של יהדות אירופה ומוסדות התורה שלה. כך לדוגמה כותב הרב שך, מנהיג החברה החרדית: גם הרב אהרון לייב שטיינמן, ממנהיגי החברה החרדית, כתב:  האדמו"ר מסלונים, שלום נח ברזובסקי, שגם הכיר בשינוי המשמעותי שחל בחברה החרדית, כתב:
תהליך זה חלחל גם לחברה החרדית הספרדית, וגם בה הוקמו ישיבות וכוללים בהתאם לדגם של החרדים האשכנזים, שבהם התלמידים מוכוונים ללימוד תורה כל חייהם. מנהיג החרדים הספרדים הרב עובדיה יוסף מתון יחסית למנהיגי החברה החרדית האשכנזית בנוגע ללימודי חול בישיבות, אך גישתו הבסיסית תואמת גם היא את גישת "חברת הלומדים" האשכנזית.
מאפיינים
מגמה נוספת שהתפתחה היא התלות של הצעיר החרדי בחברה החרדית שגדל בה. ככל שרמת ההשכלה בחברה הישראלית עלתה, כך קטנו סיכוייו של הצעיר החרדי להשתלב בה, שכן הפער בינו לבין סביבתו גדל. הוא הפך כבול למסגרת הלימודית שהתחנך בה, התלות הכלכלית שלו בהוריו גדלה, ודבר זה הפך את החברה החרדית במהלך השנים להומוגנית הרבה יותר. אחת התוצאות של המגמה הזאת היא הקדמת גיל הנישואין, שאפשרה לצעירים החרדים עצמאות מסוימת, שכן על ידי כך הם השתחררו מחובת השירות הצבאי ונפתחה בפניהם ההזדמנות להשתלב במערכת התפקידים בחברה החרדית.
קומודורה
סימני הדרגה
סמל הדרגה כלל רצועת כתף ותחרה בשרוול. כותפות, המקבילות לאלו של קפיטן צור זי, היו נועדו ללבוש על ז'קטים אחידים והורכבו מצמות כסופות מסורגות עם שני פסי זהב (כוכבים) על בסיס בכחול כהה ואפנפרבה. סמל החפת הורכב מכוכב אחד מחומש מעל שרוך זהב גדול. טבעות השרוול הקיפו את החפתים התחתונים.
יחסי הונג קונג–ישראל
היסטוריה
היחסים הדו-צדדיים בין ישראל להונג קונג טובים ויציבים. לאורך שנות קיומו של מעמדה הנוכחי של הונג קונג מאז 1997, אין השפעה כלשהי ליחסי ישראל-סין על יחסיה עם הונג קונג והיא עמיתת הסחר הגדולה של ישראל באסיה. מאז ומתמיד הונג קונג תמכה במערך סחר חופשי ומולטילטראלי והייתה חברה פעילה בארגון הסחר העולמי. בין היתר, נחתמו בין המדינות הסכם מו"פ כלכלי, הסכם אבטחת ועידוד השקעות, הסכם למניעת כפל מס בספנות, הסכם למניעת כפל מס, הסכם לשיתוף פעולה במידע, בטכנולוגיה ובתקשורת, הסכמי סיוע משפטי ומזכר הבנה בין הבורסה בהונג קונג לבין רשות ניירות ערך הישראליות.
The Alcott
רקע וכתיבה
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-21 מיליון השמעות.
ליגת לה לצ'ה
כרונולוגיה
הארגון הוקם בשנת 1956 בארצות הברית על ידי מריאן טומפסון, מרי ווייט, מרי אן קאהיל, אדווינה פרויליך, מרי אן קרווין, ויולה לנון ובטי וגנר. באותה תקופה, רוב הנשים האכילו את תינוקותיהן בבקבוק. בזמן הקמת הארגון, רק 20% מהתינוקות ינקו בארצות הברית. המפגש הרשמי הראשון של ליגת לה לצ'ה נערך ב־17 באוקטובר 1956 באילינוי. הארגון בתחילתו היה מארגן מפגשים בבתים פרטיים. המפגשים הלכו וגדלו, והוזמנו גם אורחים לדבר על נושאים רלוונטיים. לדוגמה, הרצאה שנתן ד"ר גרנטלי דיק-ריד, שנחשב "אבי הלידה הטבעית", הייתה גדולה מכדי להתקיים בבית פרטי, ונערכה במתנ"ס המקומי. בשנים מאוחרות יותר כבר אורגנו מפגשים גדולים יותר במקומות ציבוריים כמו בתי חולים, או מרכזים להורים. מדריך מטעם הארגון היה מלווה את המפגש וקבוצות הדיון. קבוצת ליגת לה-לצ'ה הראשונה מחוץ לארצות הברית הוקמה בשנת 1960 בג'ונקייר, קוויבק, קנדה, וליגת לה לצ'ה (LLL) הפכה לבינלאומית (LLLI - La Leche League International) בשנת 1964, עם קבוצות בקנדה, מקסיקו וניו זילנד. בשנת 1964 הוועידה הבינלאומית הראשונה נערכה בשיקגו בהשתתפות 425 מבוגרים ו-100 תינוקות.
נחמן חבס
ביוגרפיה
בשנת 1940 נפטר אבי המשפחה וכעבור ארבע שנים נפטר האח יעקב. נחמן חבס המשיך לנהל את עסקי המשפחה. בשנת 1950 ייסד את מפעל "נעלי ירושלים", שהיה יצרן הנעליים הגדול במזרח התיכון.
Ding-a-dong
היסטוריה
"Ding-a-dong" היה אחד מהשירים הזוכים בתחרות הזמר של האירוויזיון שהכיל הברות חסרות משמעות, בדומה ל-La, la, la של מסיאל שזכה בשנת 1968 ו-Boom Bang-a-Bang של לולו שזכה ב-1969. גם בשנת 1984 זכה השיר Diggi-Loo Diggi-Ley של הרייס, שהיה בעל אותו מוטיב.
מבנה ותוכן השיר
השיר בגרסתו ההולנדית המקורית, מתאר את פעימות הלב של המשוררת, שזוכרת את ההפרדה ממאהבה בעבר. גרסה זו מכילה לצד "דינג-אה-דונג" גם את ההברות "בים-בם-בום", המייצגות פעימות לב ו-"טיק-טק" שמסמלות את תקתוק השעון בזמן ההמתנה לשובו של המאהב.
ברוך חבס
ביוגרפיה
בתחרויות האתלטיקה של המכביה השלישית שנערכו בספטמבר 1957 זכה חבס במדליית ארד בהדיפת כדור ברזל בתוצאה של 12.61 מטר, אחרי סטן למפרט מארצות הברית (15.54 מטר) ומרקוס מדרום אפריקה (13.67 מטר). שבוע לאחר מכן, בתחרות שנערכה בירושלים באוקטובר הוא זכה במקום ראשון בזריקת דיסקוס בתוצאה של 42.34 מטר, בקפיצה לרוחק בתוצאה של 6.87 מטר, בהדיפת כדור ברזל (5 ק"ג) בתוצאה של 15.99 מטר ובהטלת כידון בתוצאה של 49.60 מטר.
שיאן ישראל
בתחרות שנערכה בתל אביב במאי 1953 קבע חבס בהדיפת כדור ברזל שיא ישראלי חדש של 13.96 מטר, שיפור לשיאו הקודם עמד על 13.63 מטר.
בעל חברת נדל"ן
בשנת 1960 ייסד את חברת הנדל"ן קבוצת חבס ועמד בראשה ארבעים ושבע שנים. בשנת 1962 הקימה החברה את הפרויקט הראשון, ומאז בנתה אלפי יחידות דיור, מגדלי מגורים, מגדלי משרדים וקניונים. בין השכונות והפרויקטים למגורים שבנתה: שכונת רום העיר בכפר סבא, שנבנתה על קרקע של המשפחה, שכונת הקאנטרי במודיעין ופרויקט דן עדן בשיכון דן בתל אביב. כמו כן בנתה החברה את קניון ערים בכפר סבא, שנבנה על שטח שהיה בבעלות המשפחה, ואת הקניון בנס ציונה. במקביל ביצעה הקבוצה השקעות בחו"ל באמצעות חברות פרטיות, בין היתר בארצות הברית ובקובה.
המרכז הרפואי ע"ש פרס בנגב
המרכז הרפואי ע"ש פרס בנגב הוא בית חולים, אשר מתוכנן להיבנות בעקבות החלטת ממשלה להקמת בית חולים נוסף בבאר שבע. בית החולים עתיד לתת מענה לאוכלוסיית הנגב ומטרופולין באר שבע (בנוסף למרכז הרפואי סורוקה) והוא מתוכנן להיפתח בשנת 2025/26 בית החולים עתיד להקרא ע"ש נשיא המדינה התשיעי שמעון פרס.
רוני טפר
ביוגרפיה
טפר נולד וגדל בראשון לציון. אמו, חנה (לבית קליין), נולדה בעיר סאטו מרה (ביידיש: סאטמר) שהייתה בזמנו בהונגריה. אביו, זאב, יליד ראשון לציון, פרדסן וכוורן. מצד אביו, טפר הוא בן לאחת המשפחות שייסדו את המושבה. טפר הוא הצעיר מבין שלושה אחים (אחיו הבכור - שלמה, הוא רואה חשבון, ואחותו - עמליה כהן היא מורה). בנעוריו, למד בבית ספר חביב ובגימנסיה הריאלית. לאחר סיום לימודיו, התגייס לצבא ושירת בחיל האוויר כטייס קרב. היה טייס בטייסת סקייהוק והשתתף במלחמת יום הכיפורים ובמשימות קרביות נוספות. במלחמת לבנון הראשונה נפגע מטוסו מטיל בזמן שטס בשמי סוריה.
בשנת 1998 התמנה טפר לפרופסור חבר קליני בבית הספר לרפואה באוניברסיטת תל אביב, והוא משמש עד היום (2022) כמרצה במוסד זה.
עבודתו הרפואית
בשנת 2007, הקים במסגרת שירותי בריאות כללית, את "סימולטק" - מרכז ארגוני לסימולציה רפואית.
משפחתו
מתגורר בהרצליה.
ג'אסט ויז'ן
תולדות הארגון
ארגון ג'אסט ויז'ן הוקם בשנת 2003 על ידי רונית אבני, יהודייה ילידת קנדה. במסגרת לימודיה לתואר במדע המדינה ערכה אבני ראיונות עם 475 פעילים פוליטיים ישראלים ופלסטינים, בניסיון למצוא דרכים לקדם את תהליך השלום הישראלי-פלסטיני. בראיונות נעשה שימוש נרחב בסרטים שהופקו על ידי הארגון.
אן מק'לארן
אן לאורה דורינת'י מק'לארן (באנגלית: Anne Laura Dorinthea McLaren; 26 באפריל 1927 – 7 ביולי 2007) הייתה מדענית בריטית מובילה בתחום הביולוגיה ההתפתחותית. עבודתה היוותה יסוד לפתרונות רפואיים שונים, כמו הפריה חוץ גופית.
סוכי ארדנט
אורך הסוכי 25 סנטימטרים בממוצע והוא בעל נוצות בצבעים חזקים של צהוב עם ראש גדול אדום וצוואר אדום-כתום. הזנב וקצות הכנפיים שחורות, העיניים צהובות עזות והמקור אפור. הנקבות בעלות נוצות דהויות יותר בצבע חום או ירוק-זית עם בטן בהירה.
מתצפיות שבוצעו על מין זה נראה שלעיתים הנקבות מתרשמות ולעיתים לא מספיק. כמו כן זכרים צעירים דומים מאוד לנקבות, והזכר המציג יכול לבצע מופע עבורם לשווא. זכרים יריבים נצפו הורסים את הסוכות של שכניהם ואף גונבים את החפצים שהונחו בתוכן.
קרול קורילוק
קרול קורילוק (בפולנית: Karol Kuryluk;27 באוקטובר 1910 – 1967) היה עיתונאי, עורך, פעיל, פוליטיקאי ודיפלומט פולני. בשנת 2002 הוענק לו אות חסיד אומות העולם על ידי יד ושם על שהציל יהודים בשואה.
ביוגרפיה
בשנת 1930, לאחר שסיים בית ספר תיכון בעיר הולדתו, קיבל קורילוק מלגה קטנה ללימוד פולנית באוניברסיטת לבוב. הוא דיבר פולנית, אוקראינית, רוסית וגרמנית, ובמהלך לימודיו עזר למשפחתו כלכלית על ידי מתן שיעורים פרטיים.
יחסי הודו–הרשות הפלסטינית
סיוע הודי לרשות הפלסטינית
באוקטובר 2008 ביקר אבו מאזן בניו דלהי, שם נפגש עם ראש ממשלת הודו מנמוהאן סינג שהודיע על סיוע בסך 20 מיליון דולר לרשות הפלסטינית והבטיח לעשות כל שביכולתה כדי לעזור לה במאמציה של הרשות הפלסטינית.
חואנפי
חואן פאבלו אניור אקוסטה (בספרדית: Juan Pablo Añor Acosta; נולד ב-24 בינואר 1994 בקראקס שבוונצואלה), הידוע בקיצור כחואנפי, הוא כדורגלן ונצואלי המשחק בעמדת הקשר ההתקפי בקבוצת פאנטוליקוס מליגת העל היוונית ובנבחרת ונצואלה.
אריה לוי (ראש ישיבה)
הרב אריה לייב לוי (יעקב יהודה לייב) (נולד בכ"ה בטבת ה'תרצ"ז, 1937) הוא ראש ישיבת שכר שכיר (הנגב) וחבר מועצת גדולי התורה של דגל התורה.
משפחתו
בניו: הרב אהרן יוסף לוי, הרב דב לוי, הרב משה יחיאל לוי (ר"מ בישיבת אהל משה בנתניה), הרב חננאל לוי (משגיח בישיבת בית שמעיה בבני ברק).
סריקולוס
סריקולוס (שם מדעי: Sericulus) הוא סוג של ציפורי שיר ממשפחת הסוכיים החיים ביערות הלחים של גינאה החדשה ושל צפון אוסטרליה. סוג זה כולל 4 מינים בינוניים בגודלם ביחס למשפחתם.
יוסי וסרמן
ביוגרפיה
בשנת 1967 מונה לסגן מנהל בית הספר, ולאחר שנתיים נוספות, בהיותו בן 26, מונה לתפקיד מנהל בית הספר היסודי במושב פדיה, אותו ניהל במשך כארבע שנים במקביל להתנדבות בכלא רמלה בו לימד בערבים את אסירי בית הכלא.
הסתדרות המורים
בשנים 1971 ועד שנת 2002 כיהן כיו"ר סניף רמלה לוד של הסתדרות המורים, בשנים 1985–1992 ניהל את קרנות ההשתלמות של הסתדרות המורים.
אבותי כי בטחו
מבנה הפיוט ותוכנו
בסידורי התפילה ובמחזורים המודפסים מסווגת הסליחה כ"פזמון", כאשר לאחר כל בית יש לחזור על הפתיח כרפרן: "אֲבוֹתַי כִּי בָטְחוּ בְּשֵׁם אֱלֹהֵי צוּרִי". צורת חזרה זו היא כנראה מאוחרת משום שצירוף צלע זו לכל המחרוזות יוצר משפט חסר משמעות. ייתכן שהרפרן המקורי נועד להיות המחרוזת הראשונה כולה, ולא רק הפתיח, אך סביר גם שבמקור לא היה הפיוט אמור לכלול פזמון כלל.
פיני וינברג
כתיבת ספר
בשנת 1991 הוציא פיני את ספרו "ליצן מת מצחוק" בהוצאת טרקלין, הספר מאגד בתוכו שירים וצילומי פסלים.
ארטור גלברון
לימודים וקריירה באירופה
גלברון נולד בוורשה, שם למד נגינה בכינור וניצוח בקונסרבטוריון. הוא ניגן בתזמורת הפילהרמונית של ורשה ואף הופיע כסולן עם תזמורת זו ועם תזמורת הרדיו של ורשה. מ-1937 עד 1939 למד ניצוח באקדמיה למוזיקה סנטה צ'צ'יליה ברומא, אצל ברנרדינו מולינרי ובאקדמיה למוזיקה בסיינה אצל אלפרדו קאזלה. בקיץ 1939 נסע לשווייץ לקורס ניצוח של הרמן שרכן ועם פרוץ מלחמת העולם השנייה נכלא במחנה עבודה, ממנו שוחרר בשנת 1940. בשנים 1941–1942 ניגן בתזמורת הקאמרית של לוזאן ובין 1944 ל-1948 ניגן ככנר ברדיו ציריך וכוויולן בתזמורת אמני הצליל.
חצרון בן פרץ
חצרון נשא לאישה את בת מכיר כאשר היה בן שישים והיא ילדה לו את שגוב. אביה אשתו השנייה של חצרון ילדה לו לאחר מותו את אשחור. ייתכן כי נישאה לחצרון שכבר הגיע לגיל מופלג ולאחר נישואיהם נפטר, והיא ילדה את בנה לאחר מותו.
לפי פירוש שכל טוב מאת ר' מנחם בן שלמה על ספר בראשית, פרק מ"ו פסוק י"ב מקור השם הוא בחסרון שנוצר אחרי מות ער ואונן (דמות מקראית).
רביעיית תל אביב
הקלטות
מהקלטותיו של אטלינגר ידועה במיוחד ההקלטה של חמישית הקלרינט של ברהמס עם רביעיית תל אביב, שהופיעה בשנות ה-60 בתקליט של חברת Decca, ונחשבת על ידי מבקרים לאחד משיאי הביצוע בהקלטות היצירה. ההקלטה יצאה מחדש בשנות ה-80 על תקליטור בתפוצה מוגבלת של חברת סוני, יחד עם חמישית הקלרינט של מוצרט, גם היא בביצוע עם רביעית תל אביב.
מלחמת המינים (תוכנית טלוויזיה)
פורמט התוכנית נולד משיתוף פעולה בין חברת קוויקליד לבין היוצרים ליאור פריד, שי בן עטר וליאת שביט, הסטנדאפיסטים שלום אסייג וליטל שוורץ ומפיק הטלוויזיה יואב גרוס. התוכנית מהווה תוכנית בת של צחוק מעבודה.
קלודצקו
היסטוריה
ב-1871, במהלך איחוד גרמניה, הפך מחוז גלאץ לחלק מהרייך הגרמני. מבצרים נהרסו וגשרים חדשים נבנו. בשנת 1880 נפתחו מפעל גז ומפעל לייצור חשמל. הבניינים לאורך הרחובות הראשיים נבנו מחדש בסגנון נאו-גותי ונאו-רנסאנס.
העיירה עצמה לא נפגעה קשה במלחמה ונכבשה על ידי הצבא האדום בלי קרב גדול. עם זאת, כל הגשרים, למעט גשר האבן הגותי מ-1390 נהרסו. לאחר כניעתה של גרמניה הנאצית ב-1945, עקב שינויי גבול שנקבעו בוועידת פוטסדאם, הועברה קלודצקו מגרמניה לפולין. תושביה הגרמנים של העיירה גורשו והוחלפו בפולנים, שרובם גורשו מאזורי פולין שסופחו לברית המועצות.
יהדות קלודצקו
לאחר מלחמת העולם השנייה, התיישבו בעיר כ-2,300 פליטים יהודיים שהיוו 4% מכלל האוכלוסייה בעיר. הוקמה ועדה לעזרת היהודים ששמה לה מטרה לספק את עזרת תושבי העיר היהודים החדשים. ב-1948 מונה הרב משה גלרטנר לרב העיר.
סוכנות החקירות הפדרלית (מקסיקו)
פירוק הארגון
ב-29 במאי 2009 הוחלט על פירוק סוכנות החקירות הפדרלית. החלטה שיושמה במלואה עם הקמת "משרד משטרת החקירות" (Policía Ministerial Investigadora) ששינה את שמו תוך זמן קצר למשטרה הפדרלית המיניסטריאלית (Policía Federal Ministerial) בפיקודו של ניקאנדרה קסטרו אסקרפולי.
פרח הארגמן
עלילה
בהגיעה לביתה, הנערה ספרה לאביה ולאחיותיה על חייה הנפלאים בארמון. האב שמח אך אחיותיה מקנאות ומשכנעות אותה לא לחזור. למרות שכנועיהם הנערה מחליטה לחזור לארמונה של המפלצת. האחיות מזיזות את מחוגי השעון במרמה וכתוצאה מכך, אחותן הצעירה מאחרת לארמון ומוצאת את המפלצת מתה. הנערה מחבקת את ראשה של המפלצת ומצהירה שהוא אהבת חייה. ברגע שהיא אמרה את המילים האלה, הכו ברק ורעמים והאדמה רעדה. בתו של הסוחר מתעלפת, וכשהיא מתעוררת היא רואה את עצמה על כיסה מלכות לצד נסיך והוא המפלצת שהפך לגבר יפה תואר. הנסיך סיפר לנערה שמכשפה הרעה כשפה אותו והפכה אותו למפלצת עד שתמצאה נערה יפה שתאהב אותו על אף היותו מפלצת ותסכים להתחתן איתו. הוא מספר כי שלושים שנה הוא חיי כמפלצת, 11 נערות התארחו בארמונו אך אף אחת מהן לא התאהבה בו למרות טוב ליבו ויחסו המיוחד, ורק היא, נערה בת 12, התאהבה בו וכך הוא הפך לנסיך כפי שהיה, והיא לאשתו הנסיכה. הסוחר נותן את ברכתו, והם נישאים.
השראה
על פי אקסאקוב, הוא שמע לראשונה את עלילת הפרח הארגמן מפי עוזרת הבית פלאג'יה כשהיה חולה מאוד בילדותו. לאחר מכן, הסופר הופתע מהדמיון החזק של העלילה לאגדה שלא הייתה מוכרת לו בילדותו בשם "היפה והחיה" מתוך האוסף המתורגם "בית ספר לילדים, או שיחות מוסריות בין מורה סביר לתלמידים אצילים משנים שונות, הלחן בצרפתית על ידי מאדאם לפרינס דה בומונט". מאוחר יותר, אקסאקוב השתתף בהופעה בתיאטרון קאזאן, שם הציג אנדרי מודסט גרטרי "זמירה ואזור", שהליברית שלו נכתבה על בסיס אותה יצירה של בומונט. בומונט שאלה את בסיס האגדה שלה "היפה והחיה" מגבריאל וילנב, והוסיפה לו כמה פרטים.
טימותי פמבלה
טימותי ז'וזף פמבלה (בצרפתית: Timothée Joseph Pembélé; נולד ב-9 בספטמבר 2002 בבמון-סור-אוי שבצרפת) הוא כדורגלן צרפתי המשחק בעמדת המגן הימני בקבוצת ז'ירונדן דה בורדו, בהשאלה מפריז סן ז'רמן.
פביאן פיקארדו
חייו
פיקארדו נולד והתחנך בגיברלטר. ב-1993, הוא סיים לימודי משפטים באוריאל קולג', אוניברסיטת אוקספורד. ב-1991, הוא היה אחד מהמייסדים של המפלגה הלאומית של גיברלטר (כיום המפלגה הליברלית של גיברלטר). ב-2003 הוא עזב את המפלגה הליברלית והצטרף למפלגת העבודה הסוציאליסטית של גיברלטר.
רנה יואנסן
קריירה בינלאומית
ב-15 באוגוסט 2012 ערך יואנסן את הופעת הבכורה שלו בנבחרת איי פארו, בהפסד 2-0 לנבחרת איסלנד במשחק ידידות. ב-7 בספטמבר 2018 הבקיע את שער הבכורה שלו בנבחרת, בניצחון 3-1 על נבחרת מלטה במסגרת ליגת האומות 2018/2019.
חטיבת ההפעלה המבצעית
מלבד הכנת בנק המטרות אחראית החטיבה גם על איסוף מודיעין רגיש ומדויק על בכירי ארגוני הטרור. בראש היחידה עומד קצין בדרגת תא"ל. בשנת 2007 החליט ראש אמ"ן, האלוף עמוס ידלין, על הקמת החטיבה בעקבות לקחי מלחמת לבנון השנייה ובהם הצורך במודיעין איכותי על יעדים בטרם פעולה צבאית והצורך ב"בנק מטרות" איכותי ורחב.
שאנדור ציפר
ביוגרפיה
שאנדור ציפר למד בבית הספר לאמנויות יישומיות בבודפשט, אחר כך באקדמיה לאמנות יפה במינכן, שם למד אצל הנס-יואכים ראופ, ואחר כך בבית הספר של הצייר הסלובני אנטון אז'בה ). משנת 1904 היה שימון הולושי מורה המאסטר שלו. משנת 1906 צייר במושבת האמנים של באיה מארה. בינתיים צבר ניסיון בפריז, ברלין, המבורג ושוב במינכן. הוא גם הציג את עבודותיו בתערוכות בערים אלה. ציפר ספג את המגמות של הסגנון הפוסט-אימפרסיוניסטי, אחר כך האקספרסיוניסטי והקוביסטי. בבאיה מארה השתייך ל"קבוצת הניאו" (כמו נאו-קלסיציזם וכדומה). בין השנים 1908–1911 היה חבר בקבוצת האימפרסיוניסטים ונטורליסטים הונגרים (MIÉNK) בראשותו של פאל סיניאי מרשה.
ג'ון מקפרסון ברין
קריירה פוליטית
ב-9 במרץ 1829 הוא התפטר מהסנאט כדי לקבל את משרת התובע הכללי של ארצות הברית בקבינט של הנשיא אנדרו ג'קסון. משימתו הראשונה הייתה לנהל את התביעה נגד המבקר הרביעי של מחלקת האוצר, טוביאס ווטקינס על מעילה בכספי ציבור. ברין הצליח להביא לידי הרשעתו של ווטקינס. בהמשך תמך ברין בזכויות המדינות ב. במקרה של חוקי הימאים השחורים, הוא ראה בהם כיישום מתאים של סמכויות השיטור של המדינות וככאלה שמעבר לסמכות הממשל הפדרלי. ב-22 ביוני 1831 התפטר ברין מתפקידו כתובע הכללי על רקע פרשיית התחתונית.
לאחר סיום תפקידו המשיך ברין לעסוק בעריכת דין עד שנבחר שוב כנציג המפלגה הוויגית לסנאט וכיהן בו ממרץ 1841 ועד מאי 1845, כאשר הוא התפטר שוב כדי לקבל את המינוי כשופט בבית המשפט העליון של ג'ורג'יה. בנובמבר אותה השנה הוא התפטר מכהונתו כשופט כדי לשוב לסנאט לאחר שלא נמצא לו מחליף. ב-1846 הוא נבחר לכהונה נוספת בסנאט וכיהן בו עד מאי 1852 כאשר הוא התפטר בפעם השלישית.
קוקייה אפריקנית
תיאור
היא חיה לאורך רוב אפריקה באזורים שונים, ביניהם בערבות עשב, בסוואנה האפריקנית, בשיחיות ויערות פתוחים, ואף באזורים יבשים, אך לא במדבריות. חלק מהאוכלוסיות נודדות לרוחבה של אפריקה כשהמזון מתמעט.
יחסי הרשות הפלסטינית–קטר
סקירה כללית
ביולי 2014 במהלך מבצע צוק איתן, האשים שר החוץ הישראלי אביגדור ליברמן את קטר בכך שהיא מחבלת יחד עם טורקיה במאמצים המצריים להשיג הפסקת אש.
יחסי יפן–ישראל
הידוק היחסים
נכון ל-2023 ישנן כ-100 חברות יפניות המפעילות משרדים או מרכזי חדשנות בישראל, וסך כל ההשקעות היפניות הגיע לכ-13% מסך ההשקעות הזרות בישראל. בנוסף, אמורים להיחתם הסכמים בין המדינות, בנושא סחר חופשי ואשרות עבודה-טיול שיאפשרו לתקופה של עד שנה שילוב טיול ועבודה לאזרחי שתי המדינות.
הוייא
תיאור
לא ידוע מספיק על התנהגות ההוייא, אך היא ניזונה כאוכלת כל מחרקים ועכבישים בינות ליערות ההרריים או בשפלות, תלוי באקלים ובעונות, וייתכן שניזונה גם מפירות או זרעים של כמה מצמחי ניו זילנד. מקור הזכר התאים לשלוף מזון מבין הענפים וגזעים רקובים בעוד הנקבות יכלו לשלוף מזון מאזורים עמוקים יותר, כמו מסדקי סלעים, ואולי אף השתמשו בו כמו במקור הנקריים.
הישיבה הגדולה עפולה
יסוד הישיבה
הישיבה הוקמה בשנת 2011 (קיץ תשע"א) על ידי הרב רפאל מנחם בלום ובעצתו של הרב אהרן יהודה לייב שטיינמן, לצורך הקמת קהילה חרדית בעיר עפולה. רבים מרבני הישיבה הם בוגרי ישיבת נחלת הלויים ובתחילת שנותיה הישיבה אף נקראה 'נחלת עפולה' (במלעיל), בהמשך שונה שמה ל"הישיבה הגדולה עפולה" והיא מתנהלת בצורה עצמאית.
בכסלו תשפ"ג (2022) נערך מעמד הנחת אבן הפינה לבנין חדש של הישיבה, והוכרז על שמה החדש "ישיבת נחלת אברהם".
ריאן פוטר
ביוגרפיה
החל משנת 2018 משחק בסדרה "טיטאנים" את ביסט בוי (או "גארפילד "גאר" לוגן"). תחילה הוא התמודד לאודישן לתפקיד רובין, אך התפקיד ניתן לברנטון ת'ווייטס.
זכויות להט"ב ברפובליקה המרכז-אפריקאית
מעמד בחוק
פעילות הומוסקסואלית בין מבוגרים בהסכמה מוגדרת כחוקית ברפובליקה המרכז-אפריקאית מאז ומעולם, וכך גם מעמדו של גיל ההסכמה כשוויוני בין זוגות הומוסקסואלים והטרוסקסואלים כאחד.
השושלת האילח'אנית
תחילת הפלישות המונגוליות לאיראן
כשעלאא א-דין מוחמד שליט ח'ווארזם הוציא להורג את שליחיו של ג'ינגיס חאן, הכריז הלה מלחמה על ארצו ועל שושלתו ב-1219. המונגולים הביסו אותו לגמרי בין 1219 ל-1221. הם כבשו את כל מרכזי האוכלוסייה וכל הערים הגדולות. בכיבוש של איראן ועיראק הצטיינו המצביאים המונגולים ג'בה וסבוטאי. לאחר מיגור השושלת הקודמת כל האזור ממערב לנהר אוקס נפל לפני משפחתו של הולאגו.
לחאן הראשון באיראן מונה הולאגו חאן, נכדו של ג'ינגיס חאן ואחיהם של מונגקה חאן וקובלאי חאן. מונגקה ציווה על הולאגו להשליט את שלטון המונגולים במזרח התיכון ולחזור למרכז האימפריה עם סיום משימתו. בעוד שהולגו עצמו נפטר בשנת 1265, הממלכה הא'ילחאנית הוסיפה להתקיים עוד כ-70 שנה. במהלך ימי שלטונה, שליטיה העדיפו שלא לנקוט במדיניות דתית מובהקת, ובתחילתה תושביה היוו ערב רב של בני דתות שונות. עם זאת, ככל שעבר הזמן גברו השפעות מוסלמיות בקרב תושבי האימפריה, עד שלבסוף השליט האילח'אני ה-7 ע'אזאן התאסלם, ואיתו מרביתם המוחלט של התושבים. ע'אזאן גירש את הבודהיסטים הנותרים מממלכתו וניתק כל קשר למורשתם של השליטים המונגולים שקדמו לו. לאחר 9 שנות שלטון מת ע'אזאן (1304), ומותו מסמל את תחילת ההתפרקות של הממלכה הא'לחאנית, אשר חדלה להתקיים במהלך שנת 1335 לאחר מותו של אחיינו. בעוד שסופה של הממלכה הא'ילחאנית ברור וידוע, גורלם של המונגולים שהתיישבו בממלכה אינו בהיר. ככל הנראה הם נטמעו בתושבי האזור המקוריים, והתנתקו ממקורם המונגולי.
מדד הפחד (ספר)
מדד הפחד (באנגלית: The Fear Index) הוא ספר מתח בדיוני מאת רוברט האריס. הספר מתאר את קורותיו, במשך יממה אחת, של ד"ר אלכס הופמן, פיזיקאי המשמש נשיא של קרן גידור מבוססת מסחר אלגוריתמי שמרכזה בז'נבה. היממה שבמהלכה מתרחשת העלילה היא 6 במאי 2010, מועד הבחירות הכלליות בבריטניה והתרחשותה של התרסקות הבזק בשנת 2010 של שערי ניירות הערך בבורסה לניירות ערך בניו יורק.
תמצית העלילה
ד"ר אלכס הופמן, פיזיקאי אמריקאי המתגורר בז'נבה, מייסדה ונשיאה של קרן הגידור המצליחה "הופמן טכנולוגיות השקעה", מקבל בדואר עותק מהמהדורה הראשונה של ספרו של צ'ארלס דרווין, "הבעת רגשות באדם ובבעלי חיים" . הופמן מגלה עניין רב באופן הבעת הפחד המתואר בספר, ומוטרד מכך שלספר לא צורף שום פתק המציין מי רכש למענו ספר יקר זה. באותו לילה מותקף הופמן בביתו המפואר והמאובטח היטב על ידי פורץ אלמוני ונפצע בראשו. המפקח לקלרק ממשטרת ז'נבה מגיע לחקירת התקיפה, והופמן נלקח לבית החולים לבדיקות.
שם הספר
על שמו הרשמי של מדד זה, VIX, מבוסס שמה של התוכנה שבה עוסק הספר, "ויקסל-4".
פארק המים מאנסו
השקת הפארק
במהלך נאומו, פאק אמר כי "פארק המים נבנה הודות למסירות ולרוח הלחימה של אנשי צבא העם הקוריאני, אשר מוכנים בכל עת וברוח חפצה לטפס על ההר הגבוה ביותר לפי הוראתו של המפקד העליון".
ביל/ביין
ייסוד העיר
באופן רשמי נותרה ביל בתחום השיפוט של הבישוף של בזל מהמאה ה-11 ועד המאה ה-18. יחד עם זאת, ההיסטוריה המוקדמת של העיר רצופה בעימותים בין מועצת העיר לבין נציגיו של הבישוף. ב-1252, הצליחה מועצת העיר באופן חלקי להפוך אותה לעיר קיסרית חופשית. ב-1275 העניק רודולף הראשון, קיסר האימפריה הרומית הקדושה לביל כתב זכויות. מעמדה המשפטי של העיר התחזק ב-1296 כאשר חתם הבישוף פטר רייך פון ריכנשטיין על הסכם עם העיר. הסכם מקורי זה חוזק ב-1352 ונותר תקף עד 1798.
חלק מהקונפדרציה השווייצרית
ביל נחשבה לשותפה של הקונפדרציה השווייצרית הישנה במהלך המאה -15 ולאחר שהיא השתתפה במלחמות הבורגונדיות, ב-1494 היא הוכרה כחברה מלאה בקונפדרציה. אף על פי שביל נותרה להלכה תחת שלטונם של הבישופים הקתולים של בזל, ב-1528 היא המירה את אמונתה לנצרות הפרוטסטנטית.
דמוגרפיה
נכון לשנת 2014 מנתה אוכלוסיית ביל/ביין 53,667 תושבים. נכון לשנת 2000 היה שיעור דוברי הגרמנית בעיר 55.4%. צרפתית היא השפה השנייה בעיר כש-28.1% דוברים מהתושבים דוברים אותה. העיר היא דו לשונית באופן רשמי (העיר הדו-לשונית הגדולה ביותר בשווייץ). בשנים האחרונות מנצלת העיר את ייחודה הלשוני כיתרון כלכלי והיא הפכה למרכז התקשורת של שווייץ. כמה מוקדי שירות הוקמו בביל/ביין ובסביבתה, בנוסף למגזרי התעסוקה המסורתיים.
יוסף ליבר
השדכן ליבר
ליבר לא היה השדכן הראשון ביישוב העברי שפרסם מודעות בעיתונים, אך הוא פרסם את מודעות השידוכים שלו, מודעות מלאות קריאות של נשים וגברים המחפשים אהבה, בדבקות.
פעילותו כשדכן
לליבר היה צוות שמנה שדכן ירושלמי דתי בשם משה, ועורך דין שעזר לו לנסח חוזים ולגבות דמי עמלה מהלקוחות. אשתו ברוניה ערכה בפועל את רוב השידוכים.
טרור בצרפת
ארגוני טרור בצרפת
בין ארגוני הטרור שפועלים או פעלו בצרפת נמנים ארגון אבו נידאל, פעולה ישירה, אל-קאעידה בחצי האי ערב, ארגון קרל מרטל, הצבא הארמני הסודי לשחרור ארמניה, הקבוצה האסלאמית החמושה, חזבאללה, ארגון הג'יהאד האסלאמי, המדינה האסלאמית (דאעש), החזית העממית לשחרור פלסטין ועוד.
לובין
ראו גם
}}
ריצ'רד קליינדינסט
פרשת ווטרגייט
ללא ידיעתו של קליינדינסט, הטילו ראשי הוועדה לבחירתו מחדש של הנשיא על גורדון לידי לארגן כמה פעולות חסויות, שאחת מהן הייתה פריצה למטה הארצי של המפלגה הדמוקרטית בוושינגטון הבירה. עם שחר יום שבת, חמישה ימים לאחר השבעתו של קליידנסט כתובע הכללי, נעצרו ג'יימס מק'קורד וארבעה אנשים אחרים שפעלו על פי הוראתו של לידי, במתחם ווטרגייט. מאוחר יותר באותו בוקר קיבל קליינדינטס הודעה על המעצרים. לידי, לאחר שקיים התייעצות טלפונית על המעצרים עם סגן מנהל הוועדה לבחירת הנשיא, ג'ב מגרודר (שניהל את הוועדה עד למרץ אותה שנה והיה בעל הסמכות הארגונית הישירה ביותר בנוגע לפעילויותיו של לידי), פנה באופן אישי לקליינדינסט עוד באותו יום במגרש גולף בבת'סדה, מרילנד. לידי אמר לו שהפריצה קשורה לוועדה ושעל קליינדינסט להסדיר את שחרורם מהמעצר של האנשים, כדי להפחית את הסיכון בחשיפת מעורבות הוועדה במקרה. קליינדינסט סירב לבקשה ונתן הוראה שחקירת הפריצה תמשיך כמו כל מקרה רגיל.
ב-30 באפריל 1973, בעיצומה של פרשת ווטרגייט, התפטר קליינדינסט מתפקידו. באותו יום פוטר ובוב הולדמן ו התפטרו.
שנותיו האחרונות
קליינדינסט שב לעיסוקו בעריכת דין במגזר הפרטי. הוא הצטרף למשרד עורכי הדין "ג'ונסון ודאודול" (בהמשך "דאודול וקליינדינסט"), בהזמנתו של ריצ'רד דאודול, ידיד ותיק שלו. בהמשך הוא עבר לפרסקוט, אריזונה, והיה ליועץ חיצוני למשרד עורכי הדין "פאבור, מור ולסמן ושוילר". ב-1974 הוא הודה באשמה על כך שלא מסר עדות מלאה בחקירה בסנאט לאישור מינויו, שקדמה לפרשת ווטרגייט, ושהייתה קשורה למשוא פנים לכאורה לתאגיד הטלפון והטלגרף הבינלאומי.
תרנגול הודו עינוני
הן לזכרים והן לנקבות נוצות שחורות-חומות עם גוון מתכתי חזק ורגליים ארוכות ורדרדות. לזכרים עור צוואר חשוף בצבע כחול וראש אדמדם וקצהו כחול. על העיניים האדומות יש לזכרים גבשושיות כתומות. הכנפיים ירוקות מעט מבחוץ והחזה מנופח וגדול. הזנב מנוקד בכתמים דמויי עיניים והם אלה שהעניקו לו את שמו.
המכרז האולימפי 2020
ההליך לבחירת העיר המארחת
ההזמנות להגשת הצעות לאירוח אולימפיאדת הקיץ 2020 הוצאו על ידי הוועד האולימפי הבינלאומי ב-16 במאי 2011, כאשר המועד האחרון להגשת שמות הערים המעוניינות בכך היה ה-1 בספטמבר באותה שנה. עד לאותו מועד הגישו ועדים אולימפיים לאומיים לוועד האולימפי הבינלאומי את שמותיהן של שש ערים – שלוש המתמודדות הסופיות וכן באקו שבאזרבייג'ן, דוחה שבקטר ורומא שבאיטליה (אלו הן ה-Applicant Cities).
ניק הייג
בצעירותו
ב-1998, הוא השלים תואר ראשון בהנדסת אווירונוטיקה וחלל מאקדמיית חיל האוויר של ארצות הברית והמשיך לתואר שני בהנדסת אווירונוטיקה וחלל מן המכון הטכנולוגי של מסצ'וסטס אותו סיים בשנת 2000.
אנקה פון דר ליפה
ביוגרפיה
בשנת 2015 אנקה זכתה בפרס אמי הבינלאומי על תפקידה בדרמת הטלוויזיה NRK Øyevitne וב-2021 הופיעה בסדרה "אזהרת מסע", שהופקה בשיתוף פעולה עם HOT עבור נטפליקס.
אשת כהן
נאנסה
על אף שאשת כהן שנאנסה אסורה לחזור לחיות עם בעלה, יש לבעלה כהן לפרוע את כתובתה.
בזמן בית המקדש
בתלמוד מסופר כי נשי הכהנים היו רגילות לטוות בגדי כהונה לבניהם הכהנים, וגם היו מספקות מחיה וכסות לרוצחים בשגגה שהתיישבו בערי מקלט.
ניה דאקוסטה
ילדות והשכלה
דאקוסטה נולדה בברוקלין, ניו יורק וגדלה בהארלם. היא תמיד ידעה שהיא רוצה להיות סופרת, אבל רק לאחר שצפתה בסרט "אפוקליפסה עכשיו" היא החלה להתעניין בקולנוע. זה הוביל את דאקוסטה לחקר סרטים משנות השבעים, שם היא מצאה השראה בבמאים כמו מרטין סקורסזה, סידני לומט, סטיבן ספילברג ופרנסיס פורד קופולה. כשציטטה את סקורסזה כהשראה מובילה, נרשמה דאקוסטה לבית הספר בו למד, בית הספר טיש לאומנויות בניו יורק. שם היא פגשה את סקורסזה בזמן שעבדה כעוזרת הפקה בטלוויזיה.
עונת 2014/2015 בליגה הלאומית
משחקי המבחן ללאומית
בסיום העונה התקיימו משחקי מבחן לליגה הלאומית בין הפועל נצרת עילית שסיימה במקום ה-14 בליגה הלאומית, לבין עירוני נשר שסיימה במקום השני בליגה א' צפון והגיעה למשחק דרך פלייאוף העלייה (מקום 2-5 בשתי הליגות המחוזיות). השיטה הייתה מפגש נוק-אאוט כפול בית-חוץ.
מבער
מבער הוא מכשיר המשמש ליצירת להבה מבוקרת על ידי בעירה של גז דליק.
אמדאוס (מחזה)
במחזה נעשה שימוש רב במוזיקה של מוצרט, סאליירי ומלחינים אחרים בני התקופה. העלילה מתמקדת ביחסי הטינה בין מוצרט לבין סאליירי המבוגר והמתקנא בכישרונו המתפרץ של מוצרט הגאון, מאבק שמוביל לאובדן השפיות, רצח והתאבדות. בסצינות המפתח של המחזה מופיעים הצגות הבכורה של האופרות של מוצרט: החטיפה מן ההרמון, נישואי פיגארו, דון ג'ובאני וחליל הקסם.
מאטס וייפר
קריירת מועדונים
וייפר גדל במחלקת הנוער של טוונטה. הוא ערך הופעת ליגה אחת במדי הקבוצה הבוגרת של המועדון במסגרת ליגת המשנה ההולנדית.
מרכז האימונים האולימפי של ריו דה ז'ניירו
מרכז האימונים האולימפי (בפורטוגזית: Centro de Treinamento Olímpico) הוא קומפלקס אולמות ספורט גדול שנבנה ב"בארה אולימפיק פארק" ברובע בארה דה טיז'וקה שבריו דה ז'ניירו, לקראת אולימפיאדת ריו דה ז'ניירו (2016). מרכז האימונים האולימפי אירח גם טורנירים באולימפיאדת הנכים. קומפלקס האולמות הוקם לצד מתקני ספורט אחרים שהוקמו במתחם בשנים האחרונות ובעתיד ישמש כמרכז אימונים אולימפי לספורטאים הברזילאים. על פי התכנון המקורי הקומפלקס נועד להכיל ארבעה אולמות שאותם ניתן יהיה לחבר את האולמות בעת הצורך לחלל משותף אם כי תוכנית זאת שונתה עם הזמן. לאחר האולימפיאדה ישמש המתחם כמרכז האימונים המרכזי של הספורטאים בברזיל המשתתפים באולימפיאדות ואירועי ספורט נוספים ולאימונים ב-12 מקצועות שונים כשבאולם במרכז עצמו ובאולמות הסמוכים בקריית הספורט ניתן אף לקיים תחרות שונות.
סברבנק סיטי
בעלי אתר הבנייה השתנו מספר פעמים. הבעלים המקורי ויוזם הקמת המתחם היה הבעלים של התאגיד "קבוצת מירקס" סרגיי פולונסקי. מאז 2016 המתחם שייך לסברבנק.
המתחם מורכב משני מגדלים:
Freak (שיר של דוג'ה קאט)
במקור השיר הועלה באופן בלעדי ל-SoundCloud ב-11 בנובמבר 2018, הוא יצא מחדש מסחרית בגלל ביקוש פופולרי של מעריצים ברשת. הסינגל דוגם את השיר "Put Your Head on My Shoulder" משנת 1959, מאת פול אנקה.
אלפרידה לוזה-וכטלר
אלפרידה לוֹזֶה-וכטלר (בגרמנית: Elfriede Lohse-Wächtler נולדה בשם; Anna Frieda Wächtler 4 בדצמבר 1899 – 31 ביולי 1940) הייתה ציירת אוונגרד גרמנייה, שעבודותיה הוגדרו כ"אמנות מנוונת", וחלקן הושמדו על ידי גרמניה הנאצית. היא נרצחה במוסד פסיכיאטרי לשעבר בטירת זוננשטיין בפירנה במסגרת תוכנית T4 - אותנסיה, תוכנית המתת חסד כפויה בגרמניה הנאצית. משנת 2000, מרכז ההנצחה לתוכנית האותנסיה בבית החולים מנציח את חייה ופועלה בתערוכת קבע.
ביוגרפיה
ביוני 1921 התחתנה עם הצייר וזמר האופרה קורט לוזה, ועברה בעקבותיו לגרליץ בשנת 1922 ובשנת 1925 עברו בני הזוג להמבורג. הנישואים היו קשים ובני הזוג נפרדו מספר פעמים בשנים שלאחר מכן. בשנת 1926 הצטרפה אלפריד לוזה-וכטלר לפדרציית הנשים האמניות וחובבות אמנות בהמבורג. היא השתתפה בכמה תערוכות של זרם האובייקטיביות החדשה שדיקס היה חלק ממנה.
יחסי אוקראינה–פורטוגל
סקירה כללית
פורטוגל הכירה בעצמאות אוקראינה בשנת 1991. היחסים הדיפלומטיים בין שתי המדינות כוננו בשנת 1992. שתי המדינות חברות מלאות בארגון לביטחון ושיתוף פעולה באירופה ובמועצת אירופה.
להאמין (שיר של דוד ד'אור)
אירוויזיון
ד'אור ביצע את השיר באיסטנבול ב-12 במאי 2004. במהלך שבוע החזרות באירוויזיון, עזב ד'אור את איסטנבול כדי להיות עם אביו, שהיה צריך לקטוע את אחת מרגליו בשל סיבוכים של סוכרת.
12.7x99 מ"מ נאט"ו
בשנת 1982 סוג תחמושת זה של חברת הנשק בארט שומש לראשונה ברובה צלפים, הבארט M82. ה-12.7 מילימטר בתחום הצליפה התגלה ככדור עם כוח הרס גבוה לטווח רחוק, ובעיקר משמש לירי נגד מבנים, מערכות רדיו, מכ"מים, כלי רכב ומטעני חבלה.
ראול בובאדייה
קריירת מועדונים
בובאדייה התחיל את הקריירה שלו בריבר פלייט בקיץ הושאל לקונקורדיה בזל ובכך התחיל את הקריירה האירופאית שלו. כבר בעונתו הראשונה הוא הבקיע 18 שערים ב-28 משחקי ליגה וסיים שלישי בטבלת מלכי השערים של ליגה. מאמן הקבוצה דאז מוראט יאקין הצטרף בסוף העונה לגראסהופרס ציריך ובובאדייה הלך יחד איתו. את העונת הוא סיים כסגן המלך השערים של הליגה והיה מועמד לשחקן העונה.
ב-1 בינואר 2020, בובאדייה הושאל לגואראני מליגת העל הפרגוואית.
מרלנה מילר
מרלנה ג'יי מילר (באנגלית: Marlaina Jaye Miller; נולדה ב-1982) היא ספורטאית אמריקאית-ישראלית. ייצגה את ישראל במשחקים הפאראלימפיים (טוקיו 2020) כהגאית של נבחרת החתירה.
קשת האיחוד
התכנון המקורי למונומנט היה עמוד יחיד בגובה 55 מטר המתפצל לשלושה ענפים, המסמלים את קוריאה הצפונית, קוריאה הדרומית, והפזורה הקוריאנית בחו״ל.
הדיוויזיה הרביעית (ארצות הברית)
הדיוויזיה הרביעית (באנגלית: 4th Infantry Division) היא דיוויזיה של צבא ארצות הברית שלחמה במלחמת העולם הראשונה ובמלחמת העולם השנייה, והיא פעילה עד היום. מטה הדיוויזיה שוכן בפורט קרסון, קולורדו, והיא כפופה לקורפוס ה-3.
לאחר המלחמה
ב-5 במרץ 1946 פורקה הדיוויזיה, אולם ב-15 ביולי 1947 היא הוקמה מחדש, ובשנת 1951 נשלחה לגרמניה ל-5 שנים. הדיוויזיה השתתפה במלחמת וייטנאם, ובמהלך השנים לאחר מכן נשלחה כמה פעמים לאירופה. במהלך מלחמת עיראק הייתה אמורה הדיוויזיה לפלוש לצפון עיראק מכיוון טורקיה, אולם טורקיה סירבה לכך, ובשל כך בעת עיקר הלחימה נותרה הדיוויזיה באוניות. במהלך השנים לאחר מכן נשלחה הדיוויזיה לכמה סבבי שירות בעיראק ובאפגניסטן, וכיום היא מוצבת בבסיסה בפורט קרסון, קולורדו.
אוסקר השני, מלך שוודיה
אוסקר השני, מלך שוודיה (בשוודית ובנורווגית: Oscar II, שמו המלא: אוסקר פרדריק; 21 בינואר 1829 – 8 בדצמבר 1907) היה מלך שוודיה מ-1872 ועד מותו ומלך נורווגיה מ-1872 ועד 1905. הוא היה בנם השלישי של אוסקר הראשון, מלך שוודיה ושל ז'וזפין מלוכטנברג ודרך אמו צאצא של גוסטב הראשון.
מדיניות פנים וחוץ
שכלו החריף וריחוקו מהשיקולים השושלתיים שהשפיעו על החלטותיהם של רוב המונרכים באירופה, העניקו לאוסקר מעמד בולט של בורר בשאלות בינלאומיות. על פי בקשתן של בריטניה, גרמניה וארצות הברית, הוא מינה ב-1889 את השופט העליון של סמואה וב-1899 הוא נקרא שוב לשמש כבורר בענייני סמואה.
ב-1897 יופה כוחו למנות את הבורר החמישי בסכסוך בוונצואלה והוא נקרא לשמש כמתווך בהסכם הבוררות האנגלו-אמריקאי. הוא רכש לעצמו ידידים רבים בבריטניה עקב תמיכתו גלוית הלב והנדיבה בה במלחמת הבורים.
ב-1876 מוסד התפקיד של ראש ממשלת שוודיה. לואיס ירד דה יר, היה לראשון שכיהן בתפקיד. ראש הממשלה הבולט ביותר שכיהן במהלך תקופת מלכותו של אוסקר השני היה בעל האחוזות השמרן, אריק גוסטב בוסטרם, שכיהן בתפקיד בין השנים 1891 – 1890 ובין השנים 1902 – 1905. בתקופה זו הוא רכש את אמונו של המלך שהתקשה לבחור מישהו אחר לתפקיד. בהדרגה ניתנה לבוסטרם יד חופשית לבחור את שרי ממשלתו ללא מעורבות ישירה של המלך. היה זה הסדר שסלל את הדרך לשיטה הפרלמנטרית בשוודיה.
תחומי עניין
אוסקר השני היה חובב של מחקר אזורי הקטבים. יחד עם המיליונר השוודי, אוסקר דיקסון, ועם איל ההון הרוסי, אלכסנדר סיביריקוב, הוא היה הפטרון של מספר משלחות ארקטיות במאה ה-19. בין המיזמים שהוא תמך בהם, החשובים ביותר הם המשלחות בראשותו של אדולף אריק נורדנשלד לאזורים הארקטיים ברוסיה ולגרינלנד ומסעו של פריטיוף ננסן בספינה "פראם".
ריהארד גוזמיץ'
קריירה בינלאומית
גוזמיץ' ערך את הופעת הבכורה שלו בנבחרת ההונגרית, ב-14 בנובמבר 2011, במהלך משחק ידידות מול נורווגיה בו הפסידה הונגריה בתוצאה 2-0. ב-7 בספטמבר 2015, כבש גוזמיץ' את שערו הראשון עבור הונגריה, בתיקו החוץ 1-1 מול צפון אירלנד במסגרת מוקדמות יורו 2016. הוא נכלל בסגל הנבחרת ההונגרית לטורניר הגמר של יורו 2016 בצרפת.
אייל פרץ
ביוגרפיה
בשנת 2008 קידם פרץ ברית ערים בין פתח תקווה לקדיקוי שבאיסטנבול, טורקיה.
תעמולה פלסטינית
התעמולה הפלסטינית היא שם כולל לכלל הפעילות ההסברתית של תנועות המאבק הפלסטיני ובעיקר של מוסדות הרשות הפלסטינית. התעמולה הפלסטינית פועלת לקידום מטרותיהם של הפלסטינים. התעמולה מעלה על נס את מאבקם של הפלסטינים למדינה ריבונית ברשות הפלסטינית, לעיתים דרישתם כוללת הקמה של מדינה ריבונית בגבולות 67' ולעיתים היא כוללת את שטחי מדינת ישראל והרשות הפלסטינית, מנהר הירדן ועד לים התיכון. התעמולה מנסה לקעקע את רעיונות הציונות, מעניקה תמיכה לפעולות איבה של פלסטינים כנגד מדינת ישראל ומציגה את פעולותיה שלה, באופן השולל את זכות קיומה של מדינת ישראל, פוגע במעמדה הבינלאומי, בזכותה להגנה עצמית ומנסה לערער את ביטחונם של אזרחיה בדרכיה.
Kiss the Girl
עיבודים בולטים
בשנת 1991 השיר בוצע על ידי ההרכב המוזיקלי Soul II Soul כחלק מהאלבום הוויזואלי "Simply Mad About the Mouse: A Musical Celebration of Imagination", ובשנת 1996 השיר בוצע על ידי להקת הקאנטרי Little Texas כחלק מהאלבום "The Best of Country Sing the Best of Disney", כאשר הביצוע הגיע למקום 56 במצעד שירי הקאנטרי. ב-13 ביולי 1998 יצא ביצוע של הזמר פיטר אנדרה, אשר ביצע את השיר כחלק מקידום הסרט שהופץ מחדש בבתי הקולנוע. הביצוע הגיע למקום ה-9 במצעד הסינגלים הבריטי.
אריה זסלני
אריה זַסְלַנִי (1911 – 25 באוגוסט 1968) היה פסיכיאטר ירושלמי. לזכרו הקימה אלמנתו את ארגון ער"ן.
פרמנידס (דיאלוג אפלטוני)
דדוקציה שלישית
הדדוקציה השלישית יוצאת שוב מן ההנחה שהאחד הינו, אך בוחנת מה נובע מכך לגבי הדברים האחרים (τὰ ἄλλα) שאינם האחד. הדברים האחרים שונים מן האחד בכך שהם מרובים, כלומר בעלי חלקים. אולם, כל אחד מהם הוא שלם שמכיל את החלקים הללו, ובכך הוא לוקח חלק באחידות. גם החלקים של כל שלם לוקחים חלק באחד, בכך שניתן לדבר על כל אחד מהם בתור "כל אחד" מהחלקים. כלומר, החלקים לוקחים חלק באחד על ידי כך שהם מוגדרים ונבדלים אחד מן השני. הדברים שאינם האחד צריכים להיות מרובים באופן בלתי מוגבל, כיוון שגם כל חלק שלהם חייב להיות מרובה. עם זאת, הם מוגבלים זה ביחס לזה. הדברים האחרים זהים זה לזה מבחינת תכונתם כבלתי מוגבלים, ומבחינת תכונתם כמוגבלים. הם נבדלים זה מזה מבחינה זה שכל אחד מהם מוגבל בעוד שהאחר בלתי מוגבל, ולהפך. פרמנידס מסכם שניתן להראות גם שהדברים האחרים נעים ונחים, ומחזיקים בשאר התכונות המנוגדות שנידונו גם בדדוקציות הקודמות.
בוריס זמנסקי
ביוגרפיה
בשנת 1937, לאחר שסיים את לימודיו בבית הספר התיכון, התקבל בוריס זמנסקי ללימודים במכון לחומרים קרמיים בקייב. בקיץ 1941 שהה בחרסון במסגרת הכשרה מעשית לסטודנטים. שם נודע לו על הפלישה הגרמנית לברית המועצות. הוא חזר לקייב, שם התנדב לשירות בצבא האדום. הוא עבר הכשרה צבאית מזורזת נשלח לחזית. יחידתו כותרה על ידי הגרמנים באזור העיר ואסילקיב (כ-25 קילומטר דרומית לקייב). רוב חייליה נפלו בשבי, אך זמנסקי עם עוד כמה חיילים הצליחו להימלט מהכיתור לקייב. כעבור שבוע כותרה גם קייב על ידי הגרמנים. גם הפעם הצליח זמנסקי לצאת מן הכיתור. הוא הגיע עד לחרקוב ומשם המשיך למחוז וורונז'. בחורף 1941 - 1942 לחם כקשר באזור מחוז חרקוב. בינואר 1942 נפגע מכוויות קור. לאחר שנפגע הועבר לסראטוב שם נכרתה אצבע אחת ברגלו. לאחר שהחלים מפצעיו צורף לגדוד קשר מס' 183 שהיה חלק מגיס המשמר ה-4.
חייו לאחר המלחמה
ב-2017 נקרא על שמו רחוב בעיר ראשון לציון.
אפרים נבון
ביוגרפיה
בירושלים התקבל הרב נבון בכבוד ובהערצה, עד שרבי חיים שמואל דאנון כתב אודותיו:. במשך עשר השנים הראשונות לשהותו בעיר הוא למד תורה בהתבודדות וברציפות, ככל הנראה בישיבת "נוה שלום" שייסד רבי יצחק די מאיו הטורקי. בירושלים המצב היה קשה ליהודים, והם סבלו מהתנכלויות רבות מצד השלטון העות'מאני ששלט בארץ באותם ימים. לפי התיאורים השונים, הוטלו על היהודים מסים רבים, קנסות והתנכלויות נוספות. בעקבות כך יהודים רבים ברחו מהעיר, אך הרב נבון נשאר בעיר כמנהיג היהודי הכמעט יחידי בה.
מינסוטה יונייטד
מינסוטה יונייטד (באנגלית: Minnesota United FC) הוא מועדון כדורגל אמריקאי מהעיר סיינט פול, הממוקמת במדינת מינסוטה שבארצות הברית. המועדון נוסד ב-5 בפברואר 2010, ובשנת 2015 ליגת ה-MLS העניקה לו את הזיכיון להיות הקבוצה ה-23 בליגה, והמועדון הצטרף לליגה בעונת 2017. האצטדיון הביתי של המועדון הוא אליאנץ פילד המכיל 19,400 מושבים.
היסטוריה
מינסוטה עמדה בפני תאריך יעד עד 27 באוקטובר 2012 למצוא בעלות חדשה שתבטיח מקום בליגת ה-NASL לעונת 2013. באותה תקופה מינסוטה ויקינגס הביעה התעניינות בכדורגל המקצועני במינסוטה, אך לא שקלה לרכוש את הסטארס. הליגה תכננה לקיים הצבעה האם לממן או לא את הקבוצה בעונת 2013, לאחר סיום עונת 2012. הדרישה של פדרציית הכדורגל של ארצות הברית כי בעלי קבוצות בליגה השנייה יהיו עם שווי של לפחות 20 מיליון דולר, וההצעה הפוטנציאלית לקבוצה ב-MLS של קבוצת מינסוטה ויקינגס נתפסו כגורמים מרתיעים למציאת בעלים פוטנציאלי חדש. ב-9 בנובמבר 2012, הליגה הודיעה רשמית כי הקבוצה נרכשה על ידי ביל מקגוויר. ב-5 במרץ 2013, ואחריו הקבוצה עברה מיתוג מחדש עם השם מינסוטה יוניטד (באנגלית: Minnesota United FC). תקציב בגודל 1.2 מיליון דולר עליו פעלה הקבוצה הוגדל, וכן גם הצוות גדל ל-20 עובדים לתחילת עונת 2013, ומאז אף יותר מהכפיל את עצמו.
המנון
אוהדי מינסוטה יונייטד שרים את השיר "Wonderwall" של אואזיס, אחרי כל ניצחון ביתי, מסורת שהחלה בשנת 2011 על ידי עוזר המאמן דאז קארל קרייג.
Layers
קרדיטים וצוות
הקרדיטים לקוחים מהערות האלבום.
צבי גוטמן
ימי השלטון הקומוניסטי
בשנת 1961 הורשה הרב עם משפחתו לעלות לישראל.
פעילותו בישראל
בשנת 1961 חתם על מכתב ברכה ותמיכה לפעילות הפועל מזרחי.
שיאוטינגיה
אנטומיה ומורפולוגיה
בדומה לארכאופטריקס, מאובן שיאוטינגיה מראה זרועות ארוכות יחסית, עם אצבעות בלתי מאוחות מצוידות בטפרים, ומקור בעל שיניים קטנות. על פי מאפייני שלד רבים, שיאוטינגיה דמה מאוד לארכאופטריקס, וכן לאורורניס ואנכיאורניס, כולם דינוזאורים מנוצים קטנים מתור היורה המוקדם.